पाएं अपने शहर की ताज़ा ख़बरें और फ्री ई-पेपरडाउनलोड करें
टिटौली गांव में 10 दिन में 32 मौतों के राज से अब पर्दा उठने लगा है। स्वास्थ्य विभाग की रिपोर्ट के मुताबिक 4 लाेगाें की ही कोरोना से माैत हुई है। कुछ लोगों की मृत्यु का कारण वृद्धावस्था रही है, जबकि कुछ लोग कैंसर से पीड़ित थे। मरने वालों का डाटा आशा वर्कर तैयार कर रही हैं।
32 में से 13 मृतक 60 साल की उम्र से ज्यादा के हैं। इनमें 20 पुरुष और 12 महिलाएं हैं। कैंसर से तीन लोगों की मौत की पुष्टि हुई है। इनकी उम्र 71 साल, 52 साल और 65 साल थी। एक 35 वर्षीय युवक को पीलिया था। 40 साल से नीचे के मरने वालों की संख्या 8 है। बाकी को मौत से पहले बुखार का कारण बताया है। उधर, ग्रामीणाें का तर्क है कि मौतें मोबाइल टावरों के कारण हो रही हैं। टावर बंद किए जाएं, अगर सब ठीक रहा तो चलवा देंगे।
पाबंदियां- युवाओं ने गांव के मुख्य रास्तों पर लगाया ठीकरी पहरा, हुक्का बैठकें भी बंद, ग्रामीणों को अब घर से बाहर निकलने के लिए अनुमति लेनी होगी
120 सैंपल लिए, 28 संक्रमित मिले
टिटौली को मैक्रो कंटेनमेंट जोन बना दिया गया है। गांव में सेनिटाइजेशन व टेस्टिंग का काम जारी है। बुधवार को 120 सैंपल में से 28 पॉजिटिव मिले। युवाओं ने गांव के मुख्य रास्तों पर ठीकरी पहरा लगाया है।
चौपाल पर टेस्ट और दवाइयां दी गईं
प्रशासन ने गांव की माल्याण पाना चौपाल में दवाइयों व कोविड-19 के टेस्ट सभी प्रबंध किए हैं। डीसी कैप्टन मनोज कुमार ने बताया कि ग्रामीणों का जल्द टीकाकरण करेंगे।
काउंसलिंग में जुटे बीडीपीओ के 2 प्रयास
1. बुधवार काे बीडीपीओ राजपाल चहल ने ग्रामीणों को कुंडू भवन में एकत्र कर काउंसलिंग की। गांव में फ्लैग मार्च भी निकाला गया। गांव वासियों को लाउड स्पीकर से कोरोना वायरस के संक्रमण से बचाव के बारे में जागरूक किया जा रहा है। ग्रामीणों को बताया कि हुक्के पर अब सामूहिक तौर पर ना बैठें।
2.बुधवार काे बीडीपीओ राजपाल चहल ने ग्रामीणों को कुंडू भवन में एकत्र कर काउंसलिंग की। गांव में फ्लैग मार्च भी निकाला गया। गांव वासियों को लाउड स्पीकर से कोरोना वायरस के संक्रमण से बचाव के बारे में जागरूक किया जा रहा है। ग्रामीणों को बताया कि हुक्के पर अब सामूहिक तौर पर ना बैठें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva zho_Hant eng_Latn